​​​​​​​सुखोई और मिराज ने टच एंड गो अभ्यास किया; 12 किलोमीटर का एरिया सील
Uttar Pradesh (UP) Purvanchal Expressway Fighter Jets Air Show Update UP के पूर्वांचल एक्सप्रेस-वे पर फाइटर विमानों का एयर शो शुरू हो गया है। फाइटर प्लेन सुखोई और मिराज ने अरवल कीरी करवत में 3.2 किमी की एयर स्ट्रिप पर टच एंड गो का अभ्यास किया।
UP के पूर्वांचल एक्सप्रेस-वे पर फाइटर विमानों का एयर शो हुआ। फाइटर प्लेन सुखोई और मिराज ने अरवल कीरी करवत में 3.2 किमी की एयर स्ट्रिप पर टच एंड गो का अभ्यास किया। 2 घंटे चलने वाले एयर शो के लिए 12 किलोमीटर का एरिया सील कर दिया गया। इससे पहले 2018 में एयर स्ट्रिप पर फाइटर प्लेन ने टच एंड गो किया था।
एयर शो के दौरान एक्सप्रेस-वे पर अचानक कुत्ता आ गया। एयरफोर्स के जवानों ने तत्काल कुत्ते को रनवे से हटाया। शो को देखने के लिए आस-पास के 25-30 गांवों के लोग मौके पर पहुंचे। हालांकि, एयरफोर्स के अफसरों ने ग्रामीणों को 1-2 किलोमीटर पहले ही रोक दिया।
सबसे पहले 4 तस्वीरें देखिए
यूपीडा यानी यूपी एक्सप्रेस इंडस्ट्रियल डेवलपमेंट अथॉरिटी ने स्ट्रिप की मेंटेनेंस करके इसे शुक्रवार को एयरफोर्स को हैंडओवर किया था। सुल्तानपुर के DM जसजीत कौर ने बताया कि एयरफोर्स ने सारंगपुर स्थित राजकीय ITI में अपना अस्थायी बेस बनाया है। एयर-शो के चलते पूर्वांचल एक्सप्रेस-वे पर सुल्तानपुर में 12 किमी रूट को डायवर्ट किया गया है। जगह-जगह डिवाइडर लगाए गए हैं।
यूपीडा ने किया मेंटेनेंस, DM-SP ने किया इंस्पेक्शन
इससे पहले शनिवार को सुल्तानपुर स्थित अरवल कीरी करवत की स्ट्रिप का एयरफोर्स के अफसरों ने इंस्पेक्शन किया।। इस दौरान जो कमियां नजर आईं थी, उसको ठीक करने के लिए यूपीडा से कहा था। यूपीडा ने मेंटेनेंस के बाद एयर स्ट्रिप को दुरुस्त करके एयरफोर्स को सौंप दिया।
16 नवंबर 2021 को भी उतरे थे फाइटर प्लेन
पूर्वांचल एक्सप्रेस-वे का इनॉगरेशन 16 नवंबर, 2021 को PM नरेंद्र मोदी ने किया था। कार्यक्रम के दौरान भी एयर स्ट्रिप पर सुखोई, जगुआर और मिराज जैसे लड़ाकू जहाजों ने आसमान में करीब एक घंटे तक करतब दिखाए थे। खुद PM मोदी एयरफोर्स के हरक्युलिस जहाज से एयर स्ट्रिप पर उतरे थे।
लखनऊ से गाजीपुर तक बने 341 किमी लंबे पूर्वांचल एक्सप्रेस-वे की लागत 22.494 करोड़ रुपए है। अक्टूबर, 2018 से इसका निर्माण शुरू हुआ था, जो सितंबर 2021 में बनकर कम्प्लीट हुआ।
पहली बार यमुना एक्सप्रेस वे पर हुई थी मिराज की लैंडिंग
सबसे पहले यमुना एक्सप्रेस-वे पर 2015 में दिल्ली के नजदीक मिराज 2000 की लैंडिंग हुई थी। आगरा-लखनऊ एक्सप्रेस वे पर उन्नाव के पास 2016 में 3 मिराज व 3 सुखोई की सफल लैंडिंग हुई थी। आगरा-लखनऊ एक्सप्रेस वे पर ही 2017 में सी 130 जे सुपर हरक्युलिस की लैंडिंग के साथ गरुड़ कमांडो ने मॉक ड्रिल की थी।
PM ने पूर्वांचल एक्सप्रेस-वे का किया उद्घाटन, सुपर हरक्युलिस विमान से किया लैंड 
प्रधानमंत्री नरेंद्र मोदी ने 2021 में सुल्तानपुर में पूर्वांचल एक्सप्रेस-वे का लोकार्पण किया था। वे पूर्वांचल एक्सप्रेस-वे पर एयरफोर्स के सुपर हरक्युलिस विमान से उतरे थे। इस दौरान PM ने कहा था कि तीन साल पहले जब मैंने पूर्वांचल एक्सप्रेस-वे का शिलान्यास किया था, तब मैंने ये नहीं सोचा था कि इस एक्सप्रेस-वे पर ही मैं विमान से उतरूंगा भी। पढ़ें पूरी खबर...